Qoraqalpog‘istonda yuz bergan YTH oqibatida 1-sinf o‘quvchisi vafot etdi

Qoraqalpog‘istonda yuz bergan yo‘l-transport hodisasi oqibatida 1-sinfda o‘qiydigan maktab o‘quvchisi hayotdan ko‘z yumdi. Bu haqda “Yoshlar” telekanalining “Yangi davr” dasturida xabar berildi.
Ma’lum qilinishicha, Qoraqalpog‘istonning Xo‘jayli tumani “Sarishungil” MFY hududidan o‘tadigan yo‘ldan Lacetti avtomobili haydovchisi, 1991-yilda tug‘ilgan fuqaro tumandagi 33-maktabning 1-sinfida o‘qiydigan qizni yo‘lni kesib o‘tayotgan vaqtida urib yuborgan.
Natijada o‘quvchi tuman tibbiyot birlashmasining jonlantirish bo‘limida o‘ziga kelmasdan vafot etgan.